KLUBI 700
Elu mängu kell käib ja pause ei tehta.
Rääkimata võimalusest aega tagasi kerida.
Mida aga siis teha, kui elu ei lähe nii nagu plaanisid?
Vaatame.
Jonathan Evans on raamatute autor, pastor, endine sportlane
ja Dallas Cowboys kaplan.
Ta oli kuulsa pastori Tony Evans'i poeg
ja elu kulges kui jooksval lindil,
kuniks ta mõistis, et ta ei tea, mis on ta elu eesmärk.
Oma raamatus "Su aeg on praegu"
jagab ta oma isiklikku lugu oma kutse leidmisest
ja tahab aidata sul teha seda sama.
Jonathan Evans liitub meiega nüüd Skype'i teel.
Nii tore, et olete meiega.
Teil oli oma elu jaoks plaan paigas.
Teha korralikku sportlase karjääri,
kuniks tõsine vigastus tõmbas sellele kõigele kriipsu peale.
Kuidas te sellega toime tulite, et teil polnud varuplaani?
Jaa, mul oli tõesti unistus mängida vaid NFL's.
Mängisin 5 aasta jooksul 5-6 erinevas meeskonnas,
kuniks kõik läks allamäge ja kõik halb, mis juhtuda sai, ka juhtus
Naine arvas, et on aeg edasi liikuda,
aga ma sain samal ajal kõne ühelt meeskonnalt,
kes kutsus mind tagasi mängima.
Ütlesin naisele:
"Näed, Jumal tahab ikkagi, et mängiksin NFL'is."
Kuid valmistudes selleks kohtumiseks, väänasin oma hüppeliigese välja,
mis oli viimane pauk.
Nii lonkasin ma hoopis piiblikooli - kohta, mille eest olin põgenenud.
See on sama nagu Jaakobiga -
Jumalaga maadeldes Ta muudab su trajektoori.
Nii et ma lonkasin piiblikooli,
saades seal kõne kutsega hakata Dallas Cowboyde kaplaniks.
Jumal otsekui öelnuks: "Ma võtan su suurima valu
ja muudan selle su suurimaks teenimistööks."
Nii see läks.
Samas oli te elus aeg,
kus te ei tahtnud kuulutamisest midagi teada.
Mis siis juhtus, et olite siiski valmis lonkama piiblikooli
ja tegema totaalselt teistsugust tööd?
Kui su isa on Tony Evans,
püüad ta tööst hoida nii kaugele kui vähegi võimalik.
See on sama hea,
kui Michael Jordani poeg püüaks teha sama, mida ta isa.
See lihtsalt ei toimi,
sest sind võrreldaks läbi aegade suurima tegijaga.
Seetõttu ma ei tahtnud seda teha.
Kuid Jumal kasutas neid mu hirme ja kahtlusi,
seades mind olukordadesse, kus pidin seda siiski tegema,
otsekui valmistades mind ette.
Nii visati mind ka sinna piiblikooli otsekui pea ees vette.
Samas mõistsin, et see on mu and ja kirg
ja mul on ühtaegu võimalus kui kogemused.
Kui seda kõike mõistad, leiad ka oma eesmärgi.
Mulle meeldib te raamat: "Su aeg on praegu",
kus räägite palju Piiblis olevast Joosua loost.
Mida me saame temalt õppida?
Ta koges tohutut kaotust.
Enne Joosua 1. peatükki on 5 Moosese 34. peatükk,
kus Mooses sureb.
Peale seda aga kõnetas Jumal Joosuat.
Joosua pidi mõistma, et vaatamata oma valule ja leinale,
on Jumalal ta jaoks oluline kutse, mistõttu tal tuli edasi liikuda.
Sest kui ta jäänuks Moosese juurde, poleks ta täitnud oma kutsumist.
Ka meie elus on asju, millest me ei taha loobuda,
sest need on pikka aega olnud nii head.
Kui aga neist kinni hoiame, ei täida me oma kutsumist,
sest Jumal ütles, et Mooses ei saa enam kuhugile minna.
Nii pidi rahvas mõtlema,
kuidas on nende-, nende sõprade- ja kõigi nende asjadega nende elus -
on nad valmis neist loobuma?
Sest see on miski,
mis võib hoida meid täitmast oma kutsumist.
Ma ise kogesin hirmu ja kahtlusi.
Ühtlasi ei tahtnud ma loobuda oma sportlase karjäärist.
Jumal aga ütles, et kui ma seda ei tee,
ei tee ma ka oma võidujooksu tunnelist välja,
mis oli mu unistus ja mida olin teinud 10 aastat.
Jumalal polnud sellega probleemi,
aga Ta tahtis, et teeksin seda Tema moel.
See on üks alistumise tee, mis tuleb igal kristlasel läbida.
Kuidas teada, et oleme teel, mille Jumal on meile valinud?
See on hea küsimus.
On oluline teada, et oleme Jumala ja mitte iseenda teel.
Paljud arvavad, et Jumal kinnitab seda,
mida nad ise tahavad teha.
Tegelikkuses aga on see nende enda hääl
ja seetõttu kõlabki nende moodi.
Kuid Jumala teed ja mõtted on nii palju kõrgemad meie omadest.
Jumala tahe viib sind pidevalt
ebamugavatesse või ebaloogilistesse kohtadesse,
kus püüad täiega välja saada, aga ei saa.
Püüad seda mõistusega võtta, nähes, et see on ebaloogiline
ja küsid, mis mõtet sel on?
Aga sa ei saa sellest ka lahti.
See on mingi pidev asi, mis ei lase sust' lahti
ja nii saad ka aru, et Jumal püüab sind tagant tõugata.
Nagu 1 Moosese 12, kus Aabraham sai sõna Jumalalt,
mis käskis tal lahkuda oma maalt, oma sugulaste juurest ja isakojast.
Ehk Jumala korraldus tõukas ta välja kõigest, mis oli ta jaoks mugav ja hea.
Inimesed aga ei taha sageli loobuda oma mugavusest
ning järgida oma kutsumist.
Jumala hääl aga kisub sind alati su mugavustsoonist välja,
sest Ta ei keskendu su mugavusele, vaid su kutsele
ja oma riigi laiendamisele.
Nii et peame loobuma oma mugavusest
ja liikuma edasi selles, mida Jumal tahab, et teeksime.
Vahel see Jumala kutse
tähendab ka loobumist meile armsatest inimestest ja asjadest.
Kaotasite hiljuti oma ema
ja olete kaotanud ka mitmeid pereliikmeid.
Kui ema teadis, et on suremas,
pidas ta teiega ühe väga otsekohese ja tähendusrikka vestluse maha.
Mida ta teile ütles?
Nutsime, kui isa teatas,
et arstide sõnul pole enam midagi teha,
kui vaid oodata.
Ema küsis keset me nuttu: "Olete ehk juba lõpetanud?"
ja käskis meil siis maha istuda, öeldes, et see on vaimne sõda.
Olime 1,5 aasta jooksul kaotanud 5-7 pereliiget
ja nüüd oli järg ema käes, kes ütles:
"Evansite pere ei tõmba saba jalge vahele
ega põgene,
kui saatan püüab kasutada seda meie vastu
ja võtta me peret rajalt maha, et me ei täidaks oma kutsumist."
Ta ütles: "Kui olete kutsutud laulma või jutlustama,
siis ka teete seda.
Kui olete kutsutud jüngerdama või juhtima piiblitundi,
siis seda ka teete, et edendada Jumalariiki."
Küsisin: "Kuidas sa saad sellisel hetkel rääkida jumalariigi tööst?"
ja ta vastas: "Sest see on põhjus, miks üldse olemas oled.
Nii et tohi sa sellest kunagi lahti lasta
ega lasta neil hirmutamistel unustada, milleks sind on kutsutud.
Kasuta neid pigem kui hooandjatena sellele, milleks sind on kutsutud."
Nii et ema õhutas meid takka, öeldes, et kuigi hoolime temast,
peame hoolima ka vastutusest, mille Jumal on meile andnud
ja ta ei lepi vähemaga.
Ka teie raamat räägib sellest.
Kuidas litsuda edasi ja täita Jumala eesmärki,
muutes midagi ja järgides Jumala kutset oma elus.
Raamat "Su aeg on praegu" on leitav internetist.
Oli tore vestelda. Aitäh teile! - Aitäh teilegi!
Järgmiseks: ta parim sõber suri hingamisraskuste tõttu
ja tundus, et ta naist tabab sama saatus.
Enam halvemaks minna ei saanudki.
Kuidas aga üks sõnum ta naise elu päästis?
Saame peagi teada.
Iga lapse sees
on kangelane,
juht,
sõber,
keegi, kes aitab,
kes teeb, mis on õige
ja unistab kellekski saamisest.
Ometi vajavad nad meie abi selles.
Mida küll teha?
Mida küll öelda?
Kuidas end tunda?
Siin tulebki "Superraamat" appi,
varustades lapsi moraalsete ja vaimsete tõdedega
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uusimatest osadest.
Lisaks kaks koopiat teistega jagamiseks.
Telli "Superraamat" juba täna ja vaata, kuidas imed sünnivad!
Sandra ihu oli üles ütlemas,
mistõttu arstid soovitasid ta perel temaga hüvasti jätta.
Ajal, mil Sandra oli hääbumas, saatis ta mees ühe sõnumi.
Mis seal kirjas oli
ja kuidas see sõnum päästis Sandra elu?
Jäädes nii kiiresti haigeks, mõistad sa,
et iga langetatud otsus on kriitilise tähtsusega.
Kuni selleni välja, kas helistada 112'te?
Sandra ja Roger on üle 30 aasta olnud õnnelikus abielus
ja neil on kaks tütart.
Kord, kui Roger oli ärireisil, jäi Sandra väga haigeks.
Nende tütar Dana oli tookord 17-aastane.
Ärkasin keset ööd karjumise peale üles.
Ema hüüdis: "Midagi on valesti!" ja oksendas palju.
Ta ütles: "Peaks vist EMOsse minema."
Dana sõidutas ema mööda libedaid teid EMOsse,
samas kui isa püüdis lennata tagasi koju.
Neerukivi oli põhjustanud Sandra ihus ummistuse,
põhjustades omakorda väga tugevat põletikku.
Arstid tahtsid vooliku kaudu põletikukolde eemaldada.
Niipea, kui vooliku sisestasin ja ummistuse kohale jõudsin,
oli seal palju soga, nii et kõik oli tume ja hägune.
Tundus, et see põletik oli kestnud juba mitu päeva
ja jõudnud tippfaasi.
Palvetasin, et arstid leiaksid lahenduse.
Mulle öeldi, et Sandral on sepsis ja nad püüavad leida lahenduse,
et saada talle õiged antibiootikumid peale.
Kuid ta seis halvenes pidevalt.
Sandra viidi peale operatsiooni intensiivi,
kus tal tekkis eluohtlik hingamisteede seisund,
mis muudab patsiendi hapnikuga varustamise raskeks.
Teadsin, mis see on, sest mu parim sõber suri selle tõttu.
Seetõttu oli see väga halb uudis.
Nii halb, kui üldse olla andis.
Ravimid hoidsid teda koomas, et ta oleks lõõgastunud seisus.
Hingamisaparaat aitas tal hingata.
Mingil hetkel aga tundus, et nüüd on kõik,
mistõttu medpersonal kutsus ta mehe ja lähedased
veetma veel viimased hetked temaga.
Pidin helistama oma kodus olevale 17-aastasele tütrele
ja seejärel äratama teise tütre,
kes elas Dallases ja kel oli hommik k 4.30,
et öelda, et ta peab tulema.
Tulema ema juurde.
See oli raske.
Olukord oli tõsine, kui meid kutsuti juba hüvasti jätma.
Ükski ravim enam ei aidanud
ja ainus variant oli, et Jumal vastab me palvetele.
Teadsime, et Tema tahe sünnib, olles üht- või teistpidi täiuslik.
Nii pidime vaid kuuletuma sellele.
Kõige raskem asi selle juures,
et näed oma abikaasat suremas, kellega oled jaganud elu 30 aastat,
on näha oma 17-aastast tütart, kellel on veel kogu elu ees,
nägemas oma ema suremas.
See oli raske ja mul oli valus seda paluda,
aga tegin seda siiski.
Palusin esiteks, et Jumal siiski tervendaks mu ema.
Aga veelgi enam palusin,
et Jumal kingiks mulle samasugust sõnakuulelikkust
nagu oli mu vanematel,
et usaldada Jumalat.
Olin omadega põhjas.
Ikka täiega põhjas.
Ja mul polnud palju lootust.
Seetõttu, olles helistanud oma tütardele,
saatsin ka ühele oma sõbrale sõnumi,
öeldes: "Kui teil on üldse millalgi plaanis palvetada,
siis paluge praegu,
sest Sandral ei lähe hästi ja ta on minekul."
Tundsin koheselt, kuidas inimesed paluvad täiega,
sest nad jätsid kõik, et tulla ja olla me kõrval.
Rahvas lihtsalt jättis kõik ja tuli ning oli meiega.
Tuhanded inimesed palusid.
Paljud tulid intensiivrabi ooteruumi.
See toetus oli erakordne!
Igakord, kui intensiivist väljusin, oli ooteruumis vähemalt 30 inimest.
See oli kui kodugrupp, kes võitles mu ema eest.
Kuniks nägime ühel päeval veidi lootust.
Õhk liikus õige pisut ja hingamisteed hakkasid tööle.
Kopsud avanesid pisut samuti, nii et see oli kui väike lootuskiir
keset väga rasket ja pimedat aega selle pere jaoks.
Sandra taastumine oli erakordne
ja peale haiglas veedetud 10 päeva sai tagasi koju minna.
Ooteruumis oli kui väike kogudus.
Kord oli seal korraga 40-50 inimest koos
ja ma olin täiega hämmingus.
Sest tõsiselt, ilma nende palveteta
ja ilma nende inimeste toeta poleks Sandra sellest välja tulnud.
Tõsi, olen näinud ka olukordi,
kus kõik on tehtud õigesti ja inimesed ei jää ikkagi elama.
Nii et julgen küll öelda, et Sandra olukorrast väljatulek oli ime.
Õppisin nii palju palve kohta.
Nagu näiteks seda,
et esmalt tuleb alati Jumala poole pöörduda.
Ära mine Ta juurde viimasena,
sest Ta on me Isa ja tahab alati meist kuulda.
Mitte vaid traagilistes ja kriitilistes seisudes.
Olles suhtes Jumalaga, on ka kindlam tunne,
sest teame, et oleme Tema kätes.
Olen nii tänulik, et Jumal vastas me palvetele
ja ma sain olla tunnistajaks palvevastusele.
Usun, et see kasvatas mu usku veelgi,
sest ärgates nüüd igal hommikul
tänan Jumalat järjekordse uue päeva eest.
Tunnen rõõmu asjade nägemisest, mida poleks ehk saanud enam näha,
nii et see on tõeline kingitus ja Jumal on mind tõesti õnnistanud.
Ma isegi ei tea, miks?
Aga ma olen tänulik, et Ta seda tegi.
Palve toimib.
Kes iganes on mingist
tervisega seotud kriitilisest seisust läbi tulnud,
see teab, et palve toimib ja Jumal teeb imesid.
Enam kui tõsi, et Jumal teeb imesid.
Siin veel mõned tunnistused selle kohta.
Charlotte sai me saate kaudu tunnetusesõna südamekahina kohta.
Ta koges põletavat tunnet rinnus
ning kuulutas enda ja oma südame üle tervenemist.
Hiljem arstile minnes olid kõik ta näidud täiuslikud -
ei mingit südamehaigust enam.
Nii tänab Charlotte Jumalat, kes kinkis talle uue südame.
- Imeline!
Sandra kirjutab:
"Pat prohveteeris kord,
et kellegi varvas, mis mõjutab kogu ihu heaolu,
saab terveks.
See olin mina!
Murdsin 2 aastat tagasi nädalaga kolm korda oma varba,
mis tekitas vaevusi nii kõndimisel kui kogu mu ihus.
Kuid nüüd on valu kadunud ja ma saan normaalselt käia.
Teadsin, et see sõna oli mulle ja toob mulle tervenemise.
Tänu Jeesusele!"
Jumal, kes armastab teid, tervendab.
Jeesus ütles, et kui palume midagi Tema nimel,
siis me ka saame, et me rõõm oleks täielik.
Jumal tahab täita meid rõõmuga ja vastata me palvetele.
Palume nüüd Terryga teie pärast ja te paluge meiega kaasa,
võttes vastu, mida Jumal teeb.
Isa, me täname Sind Jeesuse nimel Su Püha Vaimu võidmise eest
ja palume imesid.
Sina oled meid loonud ja me ema üsas kokku pannud.
Sa oled teinud meid enda lasteks.
Kellelgi on tõsine kopsupõletik.
Pange oma käsi rinnaku peale ja Jeesus puudutab teid.
Te olete terve Jeesuse nimel!
Kellelgi on...
Kogen, et see on munandivähk
ja Jumal puudutab teid just praegu.
Te nimi võib olla Bobby.
Kellelgi on probleeme piimhappega ja Jumal tervendab teid just praegu.
Kõik sellest tingitud vaegused kaovad.
Ühtlasi on kellelgi probleeme küüntega
ja Jumal tervendab needki.
Isa, me palume ka USA ja kogu maailma pärast.
Sina näed siin valitsevat kaost, kibestumist ja vihkamist.
Las Jumala rahu, mis ületab kogu mõistuse,
hoida me meeled ja mõtted Jeesuses Kristuses.
Palume seda Jeesuse nimel, aamen.
Kui teil on palvesoove- või vastuseid, jagage neid meiega.
Helistage TV7'sse 44 22 227 või kirjutage: palve@tv7.ee
Peagi aga vastused te küsimustele.
Penny: "Mul on olnud probleeme liigestega.
Mis on parimad toidud ja vitamiinid nende käigus hoidmiseks?"
Vastame peagi.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
RÕÕM - PÜÜA SEE KINNI!
Nüüd aga vaatajate küsimuste juurde. Oled valmis?
Ütlen siis, kui olen need ära kuulnud.
Emily: "Lahutasime abikaasaga 4 kuud tagasi,
aga leppisime uuesti ära.
Meile on öeldud, et me ei saa uuesti abielluda,
kuna Piiblis on öeldud, et lahutatud ei saa abielluda.
On see nii?
Ühtlasi elame me samas majas.
On see OK, kui me ei seksi ja oleme kui toakaaslased?"
See on Vana Testamendi kirjakoht, mis ütleb,
et kui naist on korra häbistatud, ei saa teda enam tagasi võtta.
Aga see on Vana Testament
ega saa kuidagi keelata tänapäeva kristlasi
abiellumast tuuesti oma lahutatud abikaasaga.
Nii et abielluge aga ja nautige üheskoos õnnelikku elu!
Te pole kuidagi seotud Vana Testamendi tavadega.
Penny: "Mul on viimasel ajal olnud palju probleeme liigestega.
Igakord, kui teen trenni,
olen järgmised päevad suurtes valudes.
Millised toidulisandid ja toidud hoiaks kõige paremini liigeseid töös?"
Olen leidnud erinevaid salve, mida kasutada,
mis kätkeb endas 1000 mg marihuaanast tuletatud ainet.
- Kanepiõli.
Neid on hea endale peale määrida.
Kapsaitsiin on ka hea, mida kasutada.
Kuid ma ise võtan enne trenni
kolm Tylenoli tabletti (teisisõnu Paracetamoli).
Kolm!
See tundub toimivat väga hästi.
Ma ei tea, kas te kasutate statiine,
aga need põhjustavad ka liigestevalu ja vaevusi.
Mulle ei meenu siinkohal selle firma nimi,
kes toodab seda kreemi, milles on 1000 mg...
Igal juhul, seda määritakse peale ja see peaks loodetavasti aitama.
Elizabeth: "Kas olen Jumala tahtest väljas,
kui esitaksin oma poja isa kohtusse?
Ta hiilis alimentide maksmisest eemale,
kuniks me poeg sai täisealiseks.
Ta ei taha talle midagi anda.
Ta müüs maha vanaemalt saadud pärandi
ja arvab, et pääseb sellega puhtalt.
Peaksin ma ta kohtusse andma või on see Jumala tahte vastane?"
See on suhtumise küsimus.
Kohtusüsteem ja kodanikuõigused on ehitatud üles selliselt,
et need seisavad inimeste õiguste eest.
Piibliski on juttu kohtutest, kuhu inimesed said minna.
Tundub, et see mees petab ja varastab.
Küsimus on pigem, mis on teie südames?
Kui tahate talle vimma tõttu ära teha, siis ma ei soovitaks seda.
Aga kui te pole kibestunud ta suhtes,
siis ma ei näe ka põhjust, miks mitte taodelda hüvitist
kellegi osas, kes pole täitnud oma kohust.
Michael: "Maksame naisega iga kuu kümnist.
Lisaks anname raha oma Filipiinidel elavale perele
pluss muud andmised.
Samas ei näe ma kuidagi taevaluuke avanemas
ehk kus on Jumal selle kõige keskel?
Vahel on tunne, et olen neetud.
Palun selgitage."
Jumal ütleb Piiblis: "Pange mind proovile!"
ja seda just nimelt meie kümniste ja annetuste osas,
et Ta saaks avada taevaluugid me kohal.
Nii et kui annate midagi Jumalale, tehke seda ühe ootusega.
Ootusega, et kui annate oma anni, toob Jumal ka omapoolse vastuse.
Ärge lihtsalt andke
ja veelgi enam - ärge andke paha meelega.
Jumal armastab rõõmsat andjat.
Andke otsekui Issandale
ja uskuge, et see, mille annate välja, tuleb teile ka tagasi,
sest Jumal ei murra oma lubadusi ja teeb, mida on tõotanud.
Seetõttu Ta ütlebki:
"Pange mind oma kümniste ja annetustega proovile
ja vaadake, kuidas ma avan taevaluugid
ja kallan teile nii palju õnnistusi, et te ei jõua neid vastugi võtta."
Nii et me peame tegema nii nagu Jumal ütleb
ja omama samas üht ootust oma südames.
Hollie: "Mida see tähendab
olla ära ihust ja viibida Issanda juures?
Või see, et me ei tohiks magada,
aga need, kes on surnud Kristuses, tõusevad esmalt üles?
Kas see tähendab, et kui kristlasena sured,
oled unes seni, kuni Kristus su üles võtab?"
Ei.
Kui viimane pasun puhub,
tõusevad Kristuses surnud esmalt üles
ja meid, kes me sel ajal veel elame,
tõmmatakse õhku üles Jeesusele vastu.
Samas on me vaim samal ajal paradiisis
ja ihu äratatakse üles alles siis, kui Jeesus tagasi tuleb.
Samas neid, kes enne seda surevad, ei jäeta maha.
Usun, et see on see, millest siin jutt on.
Linda: "Kas Ilmutuse raamat on ajakohane ka kaasaja kristlastele
või on see valdavalt kirjutatud siiski
selle autori, Johannese, ajal elanud usklikele?
Paljud ütlevad, et see selgitab evangeeliumites olevaid ettekuulutusi.
Minu jaoks aga on raske ja segadust tekitav seda mõista."
Ma kirjutasin seminaris õppides
põhjaliku töö Ilmutuse raamatu kohta.
Olen ise õpetanud Ilmutuse raamatut,
aga samas ei mõista sealt veel endiselt kõike.
Tõsiselt.
Esimesed paar peatükki on üsna selged,
jagades kogudustele häid nõuandeid.
Aga seal on ka palju apokalüptilist
ning tolle aja tagakiusatud kogudusele mõeldut.
Rooma ajal valitses kristlaste osas tohutu tagakius.
Nii usun ka, et osa Ilmutuse raamatust
on nende õnnistamiseks ja julgustamiseks.
Lõpetuseks aga 1 Korintlastele 10:31:
"Niisiis, kas te nüüd sööte või joote või teete midagi muud -
tehke seda Jumala austamiseks!"
Tänud, et olite meiega ja kõike head!
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid rõhudes ja me tõelist rõõmu röövides.
Kuid Jumal ei taha, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Kui vajad rääkida kellegagi, kes hoolib,
helista TV7'sse: 44 22 227 või kirjuta: palve@tv7.ee
Tõlge: Anne-Ly Raukas